[{"text_idx": "#000001", "text": "Lihula tulistamises osalenud autod on endale uued omanikud leidnud"}, {"text_idx": "#000002", "text": "Kurjategija tulistas laupa\u0308eva hiliso\u0303htul Z\u030ciguli esiklaasi valangu, kuulid tabasid eesistmel olnud U\u0308lle Heinveri ja tema taga olnud\nkaht va\u0308iksemat last. Juht ja\u0308i terveks ja kihutas minema, peatudes politseinikke na\u0308hes. Pildil toimetavad auto juures kriminalistid. Andres Putting/ Ekspress Meedia"}, {"text_idx": "#000004", "text": "Kaks aastat tagasi 6. juunil Lihula tulistamises osalenud Subaru ja Z\u030ciguli on leidnud endale uued omanikud."}, {"text_idx": "#000005", "text": "Mo\u0308o\u0308dunud na\u0308dala lo\u0303pus mu\u0308u\u0308s Lihula tulistaja Mikk Tarraste elukaaslase palvel tema so\u0303ber 750 euro eest maha kuuliaukudega sinise Subaru, millega Tarraste saatuslikul o\u0308o\u0308l so\u0303itis. Auto oli mu\u0308u\u0308gis oksjoni korras alghinnaga 500 eurot. Kolme pakkumisega kerkis hind 250 euro vo\u0303rra."}, {"text_idx": "#000006", "text": "Traagilisel o\u0308o\u0308l Tarraste poolt so\u0303elapo\u0303hjaks lastud VAZ-2106, milles hukkus Lihula apteeker U\u0308lle Heinver ja kaks last said eluohtlikke vigastusi, jo\u0303udis umbes kuu aega tagasi Rakveres asuvasse Eesti politseimuuseumisse, kirjutas Virumaa Teataja."}, {"text_idx": "#000007", "text": "Z\u030ciguli toodi politseimuuseumisse o\u0303ppematerjaliks. Muuseumi juht Andrus Eesmaa ra\u0308a\u0308kis, et praegu tegeldakse sellega, et auto sa\u0308iliks vo\u0303imalikult algupa\u0308rasena. Selleks kaetakse auto uksed ja aknad lakiga, et va\u0308ltida klaasikildude murenemist."}, {"text_idx": "#000008", "text": "Tulistaja Mikk Tarraste auklikuks lastud autot pa\u0308a\u0308seb na\u0308gema giidiga, kui tutvuda muuseumis ballistika programmiga. Programm ise tuleb Andrus Eesmaa so\u0303nul kavva ilmselt septembrist, sest praegu tegeldakse to\u0308o\u0308tajatele programmi tarvis vajalike teadmise andmisega. Programmis ei taaslavastata Lihula tulistamise su\u0308ndmuspaika, pigem luuakse u\u0308ldine su\u0308ndmuskoht, nimetatud Z\u030ciguli ta\u0308idab seal aga ta\u0308htsat rolli."}, {"text_idx": "#000009", "text": "2020. aasta 6. juunil tappis Tarraste Lihula la\u0308hedal kaks inimest, vigastas viit inimest ja ohustas oma tegevusega ma\u0308a\u0308ramata arvu isikute elusid ning tervist, lisaks tekitas varalist kahju. Kokku ohustas ta va\u0308hemalt 17 inimese elu ja tervist, kellest neli olid 3-9aastased lapsed. Ko\u0303ik kannatanud olid Tarrastele vo\u0303o\u0303rad, kellega mehel polnud mingit suhet ega tema ees u\u0308htki su\u0308u\u0308d."}, {"text_idx": "#000011", "text": "Lo\u0303ppes Mikk Tarraste enesetapu uurimine"}]